
f  LLE  morbus,  qui  omnium  teterrimus,  ge- 
nus  humanum  clade  foedissima  atflixit,  in 
Nosologia  praeclara  Culleni  sic  definitur  : 

“  Corporis  emaciatio,  et  debilitas,  cum  tus- 
“  si,  febre  hedtica,  et  plerumque  expectora- 
“  tione  purulenta.” 


HISTORIA. 


Stadia  tria,  a  plerisque  audtoribus,  huic 
morbo  non  inepte  attribuuntur  ;  nempe,  ta- 

A  lia 

lia  quae  inflammationem,  vel  suppurationem* 
vel  diarrhoeam  colliquativam  et  lethalem,  prae¬ 
cipue  indicant. 

In  stadio  primo,  seu  inflammationis,  symp¬ 
tomata  notae  melioris  sunt :  tussis  sicca,  qu^s 
interdum  doloribus  spasmodicis  in  pedlore  vo¬ 
litantibus  lacessit,  sed  plerumque  occultius, 
et  insidius  aggreditur,  donec  ejus  industria  ac 
pertinacitas  primam  suspicionem  movit  ;  fe¬ 
bricula  quinetiam  pedissequitur,  leni  exerci¬ 
tatione  audta,  sed  non  prius  sub  forma  hedti- 
cae  apparens  quam  morbus  plane  confirma¬ 
tur  :  hisce  subjungere  oportet,  calorem  aestu¬ 
antem  volarum  et  pedum  plantarum,  ocu¬ 
lorum  humedtationem  inter  dormiendum,  vul¬ 
tus  suffusiones  subitas.  Cephalalgiam,  pulsum 
subdurum,  dyspnoeam,  virium  prostrationem, 
exercitatione  aggravatam,  muci  tenuis  spumo- 
sique  exiguam  expedlorationem,  cibi  appeten¬ 
tiam  sublapsam,  somnum  parum  vires  corporis 
renovantem,  et  ambulandi  impatientiam.  In¬ 
ter  morbi  progressum,  febricula  graviores  mi¬ 
nas  incutit;  exacerbationes  vespertinae,  remis¬ 
sionesque  matutinae,  nunc  sese  ostendunt ;  sed 

etiam  in  remissionibus,  pulsus  non  itaque  cur¬ 
sum  suum  concitatum  deponit  ;  aegro  recum¬ 
bente,  tussis  vehementior  fit,  aded  ut  somnus 
miserum  effugit,  donec  cum  leni  sudore  pedus, 
collum,  faciemque  madefadam,  Aurora  inve¬ 
nit  :  interea,  expedoratio  muci  augetur,  san¬ 
guine  nonnunquam  permisti.  Gense  colore 
non  suo  florent,  maculo  circumscripto  rubro 
quasi  fucata  ;  calor  febricitans,  et  interdum 
vomitus  post  cibum  sumptum,  quoque  occur¬ 
runt. 

In  pedoris  quadam  parte  dolores,  vel  per¬ 
stantes  vel  vagantes,  sentiuntur  ;  plerumque 
difficultate  decubitus  in  latus  alterutrum  co¬ 
mitante. 

Quaelibet  forma  febris  sit  in  initio  morbi, 
in  progressu  ejus  modb  non  semper  sub  for¬ 
ma  hedicae  plane  apparet  ;  id  plerumque  ac¬ 
cidit  quo  tempore  expedoratio  purulenta  fit : 
vultus  nunc  pallet,  dum  geme  circumscripto 
rubore  intensius  ardent  :  unius  labia  pallida, 
alterius  florida  sunt  :  tunicae  adnatae  colorem 
quasi  margaritaceum  referunt. 

Exacerbationes, 


4 


T> E  PHTHISI  PULMONALI. 


Exacerbationes  vespertinae,  et  rarius  me¬ 
ridianae,  evidentius  increbrescunt,  et  expec- 
toratio  crassior,  copiosior,  luteo-viridis,  san¬ 
guine  permista,  sapori  et  olfa&ui  male  respon¬ 
dens,  paulatim  ejicitur. 

Hisce  symptomatis  ultimis,  stadium  secun¬ 
dum,  seu  suppurationis,  incipit  cursum.  Tunc 
exacerbationes,  horrore,  et  frigoris  percep¬ 
tione,  comitantur,  dum  corporis  superficies 
thermometro  tentata,  calorem  haud  medio¬ 
crem  detegit ;  tussis  simul  in  violentia,  at  non 
frequentia  imminuitur,  in  prima  nocte  pne- 
cipue  lacessans  :  respiratio  etiam  curta  et  in¬ 
citata  est ;  pulsus  plenus,  frequens,  durus,  in¬ 
terdum  tenuis  et  velox  percipitur  :  vultus 
maciem  ingravescentem  prodit  :  oculi  splen¬ 
dorem  suum  non  arnpliu  retinent ;  nunc  lan¬ 
guidi,  opaci,  depressi,  malae  protrudunt;  na¬ 
sus  quasi  acuminatus  fit  ;  tempora  concava,  os 
foetidum,  vultus  collapsus,  vires  penitus  pro¬ 
stratae,  astantes  horrore  afficiunt.  Hadtenus 
cibi  appetentia  non  raro  perstat  ;  alvus  prop¬ 
ter  sudores  nodurnos  fere  astri&a  est;  urina 
coloris  rubri  est,  furfuraceo-roseum  sedimen¬ 


tum 

tum  deponens ;  nec  menses  plerumque  suum 
cursum  sistunt. 

Sed  stadio  tertio  ineunte,  spes  salutis  om¬ 
nes  penitus  evanescunt  :  sudores  interim  aut 
leniores  aut  penitus  recedunt ;  interdum  vi¬ 
ribus  alternantibus,  sudores  et  diarrhoea  mor¬ 
tem  aegri  conspirant  ;  tunicas  adnatae  oculo¬ 
rum  splendorem  margaritaceum  ostendunt, 
quod  signum  non  raro  etiam  accidit  in  stadio 
suppurationis:  oedema  crurum  cito  sequitur; 
lingua  albida,  fauces  floridae,  interdum  aph¬ 
this  consitae,  dolentes,  tenerae  conspiciuntur  : 
vox  rauca  tit  ;  dyspnoea  et  singultus  cohortem 
malorum  quoque  exaggerant. 

In  hoc  stadio,  cibi  appetentia,  plerumque 
abnormis  est,  spes  quam  fallaces  aegro  jam- 
jam  perituro  fovens  !  Nunc  diarrhoea,  inter¬ 
dum  purulenta,  nunc  sudores,  insultus  suos  re¬ 
iterant.  Non  semel  tantum  a  medicis  visum 
est,  ut  expectoratio  purulenta,  et  etiam  fe¬ 
bris,  in  hocce  stadio  evanuere,  dum  pulsus 
septuagies  vel  octogies  in  spatio  solenni  tan¬ 
tum  movet:  sed  salus  e  foribus  penitus  exiit  ; 
CtCSanes  quoque  decidit,  ungues  incurvantur, 

vires  prosternuntur,  syncope  ingeminat,  me* 
moria  suam  sedem  relinquit,  convulsiones,  de¬ 
lirium,  mors,  vitae  tragaediam  postremo  termi¬ 
nant. 

Etsi  phthisis  in  ordine  supra  narrato,  ple¬ 
rumque  provehitur,  tamen  cursum  longe  di¬ 
versum  aliquando  assumit.  Dr  Wilson,  in 
dissertationi bus  ejus  inclytis  de  Febribus,  dixit 
se  vidisse  eventum  funestum  hujusce  morbi, 
quo  non  modo  febris  hedtica  et  expe&ora- 
tio  purulenta,  sed  etiam  emaciatio  ipsa,  pror¬ 
sus  abfuere. 

Phthisis  exitus  nullo  certo  tempore  finitur  \ 
interdum  per  aliquot  annos  violentia  inaequa¬ 
li  saevit,  aestate  mitior,  hyeme  atrocior  :  per 
vitam  senedfutis  maturae  jam  compotem  du¬ 
ravisse,  summa  audforitas  asseruit :  sed  limes 
ejus  solennior,  ab  mensibus  duabus  usque  ad 
annos  duos  extendit. 

Stadium  ejus  ultimum,  haemorrhagia  pul¬ 
monum  aliquando  antecapit. 

A  plerisque  scriptoribus  notatum  est,  ut  in¬ 
ter  hujusce  morbi  minas  tam  varias  et  instan¬ 
tes. 

tes,  viftima  infelix  spem  salutis  in  mortis  ar¬ 
ticulo  foveat. 

“  Hope  travels  thro’,  nor  quits  us  whcn  we  die.” 

Nec  mentis  iste  gratissimus  error  hisce  so¬ 
lis  proprius  est,  qui  scientiae  nostra:  legibus 
nunquam  imbuti  sunt :  nam  si  audtoritas  Des- 
saultii  valet,  medici  etiam  ac  profanae  vitae 
bullam  multicolorem  aera  evanescentem  in¬ 
eptius  captaverunt. 


PH£NOMENA  INTER  CADAVERA  SECANDA. 

Sectiones  anatomicae,  stupendam  stragem  a 
purulentia  et  putredine  ortam  exhibent,  aded 
ut  mirum  profedb  sit  aegrotantes  his  sic  se 
habentibus  haud  citius  occubuisse  :  conspici¬ 
untur  pulmones  omnibus  partibus  viciniori¬ 
bus  arctissime  annexi,  unde  fit  ut  sine  lace¬ 
ratione  evelli  nequeant ;  tunica  crassissima 
callosam  duritiem  nadta,  deteguntur  ;  trachea 
et  bronchia  ulceribus  exesa  ;  abscessus  inte¬ 
gros,  vel  apertos  tuberculos,  et  concretiones 

lapideas, 

lapideas,  recondunt  pulmones ;  qui  etiam  sae¬ 
pissime  purulentia  per  totam  substantiam  ser¬ 
pente  vel  putredine  conspurcati  esse  appa¬ 
rent  :  nonnunquam  alteruter  pulmo,  ulcere 
phagaedenico,  plane  consumptus  deprehendi¬ 
tur,  vel  exigua  parte  superstite ;  occurrunt 
stagnationes  saniosas  vel  purulentae,  tum  in 
cavo  pedtoris,  tum  in  ipso  pericardio,  ob  cor¬ 
dis  exulcerationem  :  nec  thymo  saepius  mali 

consorti,  parcit  purulentia  ;  qui  scilicet  ita 

% 

in  nonnullis  pessundatur,  ut  pro  praecipua 
morbi  sede  haberi  queat.  In  consensum  etiam 
quandoque  trahuntur  viscera  abdominalia, 
hepar  nempe,  epiploon,  pancreas,  &c.,  in 
quibus  eadem  ferme  vitia  cernere  licet. 


CAUSAE  PRJEDISPO  NENTES. 

Inter  incolas  regionum  calidarum,  phthisis 
rarius  occurrit,  etsi  nullum  coelum,  nulla  ae¬ 
tas  ab  ejus  vaftatione  prorsus  immuna  est. 
In  Europa  et  Britannia  praesertim  dira  est. 
Strages  hujusce  morbi,  in  urbe  Londinensi, 

quoque  anno,  millia  quinque  victimarum, 
enumerantur.  Ii  potius  morti  designantur 
qui  forma  gracili,  collo  longiore,  pedtore  arc¬ 
tiore,  plano  seu  depresso,  humeris  elevatis  et 
scapulis  quasi  alatis,  formantur  ;  dotes  etiam 
amabiles  venustatis  et  ingenii,  heu  sors  ini¬ 
qua  !  vidtoriam  hostis  saevissimi  citius  ac¬ 
celerant  :  vultus  candidus,  roseus,  oculi  cla¬ 
ri,  coerulei,  crines  aurei,  quibus  magnus 
Apollo  gaudet  ;  mores  suaves,  mens  sub¬ 
limis  ; — haec  omnia  phthisi  praedic  sunt.  Foe- 
minae  potius  quam  viri  huic  morbo  obnoxiae 
sunt,  et  tales  apprime  quae  aetatem  suam  inter 
annum  odlodecimum  et  trigesimum  compu¬ 
tant:  interdum  maturius,  rarb  citius,  phthisis 
aggreditur.  Nec  causae  aliae  desunt ;  indoles 
haereditaria,  et,  secundum  i>rem  Beddo^s,  san¬ 
guinis  byperoxygenatio. 


B 


cAusa: 

CAUS-^:  EXCITANTES. 

Harum  varietas  maxima  est ;  sed  in  clas¬ 
ses  tres  adduci  possunt :  imo,  Tales  quae  in 
pulmonibus,  vel  thoracis  parietibus,  originem 
habent.  2do,  Quae  in  pulmones  agunt.  3U0, 
Quae  totum  systema  afficiunt.  In  prima  clas¬ 
se  tubercula  ;  suppuratio,  pneumoniae  seque¬ 
la,  ulcera  seu  vomicas  excitantes;  concretiones, 
calcareae  in  pulmonibus;  haemoptoe,catarrhus, 
praesertim  sub  forma  influenzae ,  asthma,  adhae¬ 
siones  pleurae  latae,  &c.  locum  habent.  Classe 
secunda,  aer  impurus,  pulveres  inter  spiran¬ 
dum  in  pulmones  recepti,  vulnera  et  contu¬ 
siones  thoracis,  &c.  referuntur.  Sub  classe 
tertia,  occupationes  sedentariae,  ebrietas  fre¬ 
quens,  Venus  nimium  culta,  lues  venerea,  (et¬ 
si  a  plurimis  ambigitur  quatenus  lues  phthisin 
excitare  potest,  ni  tubercula  prius  extiterint)  ; 
haemorrhagia  suppressa,  eruptiones  repulsae  ; 

et  um\  cum  iis  vestitus  brumae  frigoribus  pa¬ 
rum  resistens,  apte  recensentur.  Omnes  cau- 
cas  suprd  didas  plenius  investigare,  limites 
angusti  hujusce  opusculi  negant ;  eas  tantum 
majoris  momenti,  et  frequentiae,  amplius  in¬ 
dagare  oportebit. 

Ab  omnibus  nunc  fere  conceditur,  causam 
praedisponentem  tuberculorum,  a  diathesi  scro- 
ph ulos a  oriri.  Haec  tumores  scrophulosos, 
glandularum  lymphaticarum,  in  partibus  cor¬ 
poris  diversis,  multum  referunt,  inflammatione 
excitata,  ct  ad  lentam  suppurationem  sana¬ 
tionemque  difficilem  spedantia  :  ncc  raro  ac¬ 
cidit  manifesta  indicia  scrophulae,  et  facinora 
oculta  phthisis  pari  gressu  procedere  ;  causae 
omnes  aliae,  nempe  catarrhus,  pneumonia, 
asthma,  aer  impurus,  pulveres  in  pulmones 
receptae,  &c.  eatenus  phthisin  solummodo 
promovent,  quatenus  vel  inflammationem  tu¬ 
bercula  excitantem,  vel  suppurationem  pul¬ 
monum,  in  febre  hedica,  emaciatione,  ct  mor¬ 
te  desinentem,  inducere  possunt. 


DIAGNOSIS. 

DIAGNOSIS» 

Morbi  quibus  phthisis  similitudinem  ma» 
ximan  habet,  sunt  praecipue  Asthma,  et  Catar- 
rhus.  Asthma  quum  sub  forma  humida  ap¬ 
paret,  cum  tusse  chronica,  phthiseos  faciem 
non  raro  prae  se  fert ;  qua  decipiuntur  impe¬ 
riti  ;  sed  sputa  purulenta,  morbi  chara&erem, 
fere  produnt.  In  Catarrho  discrimen  haud  fa¬ 
cile  est,  cum  quotidie  excreantur,  in  simpli¬ 
cissimo  catarrho  sputa  subalbicantia,  foetida, 
fundum  aquae  petentia,  aliasque  sinceri  puris 
notas  referentia,  quae  tamen  ratione  indolis 
ab  phthiseorum  sputis  longe  discrepant  ;  nec 
certiores  depromuntur  notte  ex  horum  odore, 
et  sapore  soio,  aegrotantium  relatu  dignoscen¬ 
do  ;  pus  tamen  prunis  injedlum,  quid  foetidi 
exhalat,  ab  alio  odore  distinguendum  ;  nihilo¬ 
minus  tanta  saepius  caligine,  obruitur.  Hu- 
jusce  morbi  diagnosis,  ut  nihil  praeter  con- 

je&uras  assequi  liceat  ->  forsitan  inter  phthisin 
et  catarrhum  sic  formam  ejus  assumentem, 
distinguere,  levis  momenti  erit,  nisi  de  pro¬ 
gnosi  judicandum  sit,  quum  in  utroque  casu, 
consilium  medendi  ab  iisdem  legibus  plane  di~ 
rigendum  sit. 


PROGNOSIS. 

Immedicabilis  censetur  phthisis  haeredita- 
ria,  confirmata,  vel  ad  certum  gradum  pro- 
vcda  ;  accidentalis  verb  quae  scilicet  a  pneu¬ 
monia,  variolis,  suppressis  evacuationibus  or¬ 
tum,  mutuatur,  curatu  facilior  evadit.  Funeris 
metum  incutit  febris  acuta,  procedente  mor¬ 
bo  insurgens  ;  provenit  enim  plerumque  a  tu¬ 
berculorum  phlogosi  et  purulentia,  atque  haud 
raro  intermittentium  faciem  assumit,  licet  di¬ 
versae  sane  sit  indolis.  Sputa  copiosiora  et 
foedissima  suffocatio,  alvi  fluxus,  sudores  uber¬ 
ti  m  erumpentes,  vultus  colorem  plumbeum 

referens, 

referens,  capilli  decidui,  atrophia,  et  virium 
defedtus,  pro  mortis  praeconibus  habentur.  Gra¬ 
viditas  potestatem  inhibendi  cursum  hujusce 
morbi  proculdubio  habere  videtur  ;  at  bre¬ 
vis  est  mora,  nam  post  parturitionem,  rota  ac- . 
celerata  plerumque  vehitur;  la&atio  etiam 
semel  vel  iterum  opem  tulisse,  sed  multo  sae¬ 
pius  nocuisse,  pernoscitur. 

Mania  in  quibusdam  curam  perfedam  ef¬ 
fecit,  at  quam  minime  prodest  pro  vita  com¬ 
mutasse  rationem  vivendi  ! 

v 


CONSILIUM  MEDENDI. 

i  •  i 

“  Quanqjjam  hic  morbus,”  inquit  Heber- 
den,  “  quotidie  nascatur,  et  omnis  generis 
“  remedia  tentata  sint,  quae  vel  ratio,  vel  te- 
“  meritas,  vel  spes,  vel  desperatio,  vel  super- 
“  stitio,  potuerint  excogitare  ;  tamen  pa- 
“  rum  profecimus,  in  sananda  vera  pulmonis 
“  phthisi,  neque  mirum  videri  debet,  pulmo - 

a 

“  nem  tabidam,  a  parentibus  acceptum,  aut 
44  ubi  corpus  strumoso  vitio,  contaminatum 
44  est,  iegre,  vel  non  omninb,  cedere  medi- 
44  cinse  ;  quamobrem  ea  remedia,  fere  sola, 
44  his  aegris  sucurrerunt,  quie  poterunt,  ini- 
44  portuna  quaedam  mala,  phthisi  saepe  acce- 
44  dentia,  levare  ;  unde  si  vita  non  fiat  lon- 
44  gior,  morbus  saltem  sit  tolerabilior.”  Hocce 
propositum  qub  melius  efficiamus,  ad  diathe- 
sin  phlogisticam  removendam,  et  ad  vim  sus¬ 
tinendam,  nostrum  animum  dirigere  oportebit. 
Contra  diatbesin phlogisticam, 1  remediis  eva¬ 
cuantibus,  vel  acidis,  et  salibus  neutralibus, 
vel  regimine  apto,  lu&ari  solemus. 

Sed  in  usu  evacuantium,  summa  cautela 
opus  est;  nam  imo,  Phthisis  in  debilitate 
magna  versatur  ;  et  2db,  propter  durationem 
ejus  plethora  erit  timenda,  quae  per  evacuan¬ 
tia  etiam  augetur  ;  quapropter  venaese&io 
nunquam  inhibenda  est,  nisi  quum  pectoris 
dolores,  dyspnoea,  pulsus  perdurus,  vel  hae¬ 
moptysis,  urgeant  ;  tunc  modicus  ejus  usus 
haud  parum  valebit.  Ratio  eadem  venaesec- 
tionis  de  catharticis  quoque  praedicari  potest, 

quum 

quum  ad  excitationem  minuendam  adhibe¬ 
antur  ;  sed  in  hocce  proposito,  ven^sedio, 
propter  causas  varias,  potior  erit  ;  itaque  pro 
alvo  laxa  tenenda  solummodo  usurpantur,  sed 
vires  aegri  non  praetermittendae.  Si  dolor 
in  latere,  vel  pedore,  tusse,  vel  respiratione 
audus  penitus  inhaereat,  detractio  sanguinis 
localis,  et  vesicatoria,  quietem  haud  despici¬ 
endam  saepe  praebere  possunt. 

Hydrargyrus  in  hoc  morbo,  suos  fautores 
habuit ;  sed  ejus  vis  inimica  in  aliis  scrophu- 
lae  formis,  hic  quoque  nos  multum  deterrebit. 

Digitalis  purpurea  spes  multo  faustiores 
praeferre  videtur,  in  stadio  phlogistico  prae¬ 
sertim,  propter  ejus  vires  sedativas,  in  adione 
abnormi  cordis  arteriarumque,  et  quia  adio- 
nem  absorbentium  vasorum  magnopere  auget. 
Quatenus  mihi  judicare  licet,  multum  prodes¬ 
se,  si  non  curam  perfedam  efficere,  nuper¬ 
rime,  in  Nosocomio  Regali,  egomet  vidi,  sed 
partem  vidoriae  non  mediocrem  judicio  sum¬ 
mo  et  ingenio  praeclaro  Professoris  Home 
attribuendam  esse,  lubentissime  ac  animo  gra-  v 
to  fateor. 


Ad 

Ad  tussim  sopiendam,  misturse  mucilagi- 
nosae,  cum  guttis  aliquot  tincturae  opii,  usur¬ 
pandae  sunt.  Cum  diathesis  decesserit,  qui¬ 
dam,  tonica,  praesertim  cinchonam  officina- 
lem,  commendavere  ;  at  dum  catarrhus  gras¬ 
satur,  caute  adhibeantur  talia  remedia. 

In  morbi  initio  dixta  xgri,  tenuis  et  con- 
co&u  facilis,  esse  oportet  ;  hoc  consilio  vege¬ 
tabilia  et  la&is  quantitatem  sat  modicam,  pro 
victu  ejus  praescribere  necesse  erit ;  at  in  sta¬ 
dio  morbi  provectiore,  quum  vitae  vires  jan)- 
jam  labescant,  cibi  animalis,  ac  etiam  vini 
pauxillum,  prudens  medicus,  haud  denega¬ 
bit.  mn  ‘ 

Talis  exercitatio,  solum  juvabit,  quae  sine 
lassitudine;  ferri  potest  ;  equitatio  itaque,  vel 
jadatio  pensilis,  vel  nautica,  potior  erit.  Sit 
vestitus  calidus,  laneus,  at  non  onerosus  :  in 
aestate  pro  indusio  xvlino,  laneum  commu¬ 
tare,  licebit.  Morbo  incipiente,  navigatio 
saepe  prodest,  at  decedente,  diem  lethalem, 
plerumque  accelerat.  Ea  coeli  temperies,  ab 
extremis  caloris  et  frigoris  aeque  remota,  qux- 
renda  erit,  si  id  non  foris  permittatur,  at  sal- 

tem  in  cubiculo  ;  regio  sicca  non  montana, 
etsi  excelsa,  potior  esse  videtur. 

Quum  febris  hedtica  morbum  jam  confir¬ 
matum  ostendat,  paroxysmi  ejus,  affusione 
aquae  tepida,  in  stadii  calidi  initio,  curti  fiant ; 
vel  volas,  et  plantas  pedum,  aqua  frigida,  ace¬ 
to  acidulata,  humedtando,  insultus  ejus  lenio¬ 
res  evadunt. 

Morbo  grassante,  quum  tussis,  et  expedio- 
ratio,  multum  lacessant,  emetica,  partim  ex- 
pedloratione  promovenda,  partim  sudores  ple¬ 
rumque  matutinos,  et  paroxysmos  hedticos, 
tollendo,  inducias  parum  despiciendas,  sseps 
praeferunt,  Sulphas  zinci  in  adtione  ejus 
promptus,  et  lenta  nausea  haud  vexans,  inter 
talia  remedia  potior  erit. 

Quidam,  emetica,  in  stadio  phlogistico,  in¬ 
flammatione,  aliquatenus  subacta,  commen¬ 
davere,  ut  congestionem  sanguinis,  in  pulmo¬ 
nibus,  cutem  versus  transferentia  ;  sed  hoc 
consilium,  tam  periculosum,  mihi  minime  pla¬ 
cet,  nam  doses  nauseantes,  tunc  tutiores,  et  non 
minus  efficaces,  sunt. 

In  stadio  phlogistico,  diaetam  vegetabilem 
et  lacteam,  quam  supra  memoravimus,  lichen 
Islandicus  multum  opitulatur :  vis  ejus  mu- 
eilaginosa,  astringens  et  nutriens  est.  Digitalis 
purpurea,  in  tin&ura,  seu  pilulis,  plerum- 
que  praescribitur.  Aeres  officinnles  (si  sic  mi¬ 
hi  loqui  fas  est)  auxilium  etiam  ferunt :  ta¬ 
les  sunt  acidum  carbonicum,  vel  si  Darwi- 
nium  sequi  audemus,  aer  carbonate  zinci  im¬ 
puro  tenuissimo  factus,  apparatu  proprio  in¬ 
halandus. 

Acidum  sulphuricum,  nisi  diarrhoea  ur¬ 
geat,  remedium  rarb  intempestivum  est  ; 
in  morbi  initio  diathesin  phlogisticam  im¬ 
minuens,  in  ejus  progressu  sudores  he&icos 
cohibens. 

Opium,  etsi  remedium  plerumque  dubium, 
ob  febrem  exacerbandam,  tamen  vigilia  et 
tusse  instantibus,  non  prorsus  omitti  debet. 

Phthisis  quae  ex  labe  venerea  orta  est,  sce- 
pe  gravissimas  noxas,  intulit,  et  vitam  in 
summum  discrimen  adduxit  ;  adhibito  ta¬ 
men  istius  veneni  remedio  proprio,  teger  prae¬ 
ter  omnium  spem  convaluit,  quanquam  pul- 

mo, 

mo,  omnia  tulerit  signa,  vitii  non  levioris^ 
quam  quod  fadtum  est,  in  deplorata  tabe  stru^ 
mosa.  Posteris  utinam,  inquit  Heberden,  ad 
virus  strumosum,  aeque  certum  remedium,  aut 
det  ratio  aut  fors  objiciat.  Cicuta  propter  vim 
ejus,  tumores  inertes,  discutiendi,  aliquos  fau¬ 
tores  invenit ;  sed  dolendum  est,  quod  theo¬ 
riam,  tam  speciosam,  experientia  non  compro¬ 
bavit. 

In  faucium  irritatione,  misturae  mucilagi- 
nosae,  quidem,  prosunt.  In  expedloratione 
difficili,  gummi  resinae  assaefoetidae,  etammo- 
niacum,  scillae  maritimae  praeparationes  ;  et 
si  nimis  crassa  sit,  inhalatio  vaporis  aquae  te¬ 
pidae,  per  vas  idoneum,  saepe  spes  nostras  non 
decipiunt. 

Cum  diarrhoea  colliquativa  invadat,  ad  as¬ 
tringentia,  et  opium,  refugiendum  est ;  inter 
haec,  extradtum  haematoxyli,  kino,  vel  cate - 
chu?  merito  laudantur.  Si  urgeant  vomitus, 
haustus  salini,  et  colomho ,  auxilio  praepollenti 
sunt. 

